Seagetaway Self-Catering Apartments - Kamers
Budget One Room Apartment with Partial Sea View
'n Sakpas-woonstelletjie wat ideaal is vir 'n paartjie of enkelreisigers vir 'n kort wegbreek. Dié eenheid bied ongelukkig nie slaapplek aan kinders nie. Dié oopplan-spasie het 'n see-tema en bied uitsigte oor Valsbaai. Dit is op 'n stil deel van die berg geleë naby die strande. Die woonstel het 'n dubbelbed wat oorgetrek is met wit perkallinne en ingeboude kaste. Die en suite-badkamer het 'n stort, toilet en 'n wasbak. Badhanddoeke word voorsien. Die kombuisie is toegerus met 'n yskassie, mikrogolfoond, tweeplaatstoof, kooktoebehore, breekware, eetgerei en glase. Daar is 'n houttafel en 2 stoele. Die aparte braaiarea en dek bied 'n see-uitsig, sitplek en 'n mini-Weber. DStv, WiFi en gratis parkeerplek van die straat af word ook voorsien.
Selfsorg Geen kinders Belasting en Ekstras
Let asb. op die volgende: Slegs gaste wat betaal het, word by SEAgetaway toegelaat. Geen besoekers word toegelaat nie. Rook is streng verbode binnenshuis by SEAgetaway. Daar is asbakke in aangewese areas buite. Geen troeteldiere word toegelaat nie.
Superior Two Room Apartment Panoramic Sea View
Privaat, gerieflike woonstel met panoramiese see-uitsigte. Ruim en ideaal vir paartjies of enkelreisigers. Naby strande en die Kaapse Skiereiland se besienswaardighede. Die slaapkamer het 'n koningingrootte-bed met wit perkallinne en ingeboude kaste. 'n Wonderlike plek om jou dag af te skop terwyl jy kyk hoe die son oor die berge en see opkom. Die netjiese badkamer het 'n stort, toilet en wasbak. Badhanddoeke word voorsien. Die leefarea het 'n gemaklike bank, DStv, kombuisie en eetkamertafel. Die moderne kombuis is ten volle toegerus en het 'n graniet-ontbyttoonbank. Die skuifdeure bied toegang op die inheemse tuin. Die patio voor die woonstel is 'n privaat plek om te ontspan en al fresco-etes te geniet. 'n Weberbraai en hangmat word voorsien. Die inheemse tuin is die tuiste van verskeie voëls. Dis in 'n stil straat teen die berg met parkeerplek van die straat af. Privaat ingang en gratis WiFi. Dié eenheid bied ongelukkig nie slaapplek aan kinders nie.
Selfsorg Maksimum 2 gaste Belasting en Ekstras
Seagetaway Self Catering Cottage Panoramic Sea Views
Die privaat tweeslaapkamer-selfsorgkothuis is ideaal vir gesinne, vriende en paartjies wat op soek is na 'n seevakansie. Die kothuis het fantastiese see-uitsigte oor Valsbaai, is stapafstand vanaf wonderlike swemstrande en voorsien 'n gerieflike basis vanwaar baie plaaslike doendinge aangepak kan word. Die eenheid het 'n hoofslaapkamer met 'n koningingrootte-bed en 'n tweede slaapkamer met 2 enkelbeddens. Daar's ook 'n slaapbank in die sitkamer. Die en suite-badkamer het 'n gastetoilet. Die moderne kombuis lei na die leefarea en het 'n graniet-ontbyttoonbank. Daar is 'n skuifdeur wat lei na 'n binnehof met 'n ingeboude braaiplek en panoramiese uitsigte oor die baai. Die inheemse tuin is 'n tuiste vir verskeie voëlsoorte. Gaste is welkom om van die kruie te pluk en te gebruik. Seagetaway-kothuis het 'n enkelmotorhuis met 'n outomatiese deur. Ander geriewe sluit Satelliet-TV (DStv) en gratis WiFi in.